भवनाथपुर: प्रखंड मुख्यालय परिसर में मंगलवार को जनता दरबार का आयोजन किया गया। बीडीओ विशाल कुमार, बीस सूत्री अध्यक्ष ब्रजेश कुमार ¨सह व कल्याण पदाधिकारी अशोक कुमार ने दूर दराज के ग्रामीण क्षेत्रों से पंहुचे लोगों की समस्याएं सुनी और निराकरण का आश्वासन ग्रामीणों को दिया। जनता दरबार में ग्रामीणों द्वारा विभिन्न मामलो से जुड़े आवेदन प्राप्त कर संबंधित अधिकारियों द्वारा मौके पर ही निष्पादित करने के लिए अग्रसारित कर दिया गया। जिसमें सामाजिक सुरक्षा पेंशन के प्राप्त 28 आवेदन में से 21 का निष्पादन किया गया। शेष को अग्रसारित कर दिया गया। वहीं और आपूर्ति विभाग के प्राप्त 10 आवेदन में से 7 का मौके पर ही निष्पादन करने के साथ शेष को अग्रसारित किया गया। इस मौके पर बीस सूत्री उपाध्यक्ष इंद्रदेव यादव, पेंशन प्रभारी राकेश बैठा, अरुणेश कुमार, चन्द्र किशोर कुमार आदि मौजूद थे।